11. ΝΟΜΟΘΕΤ. ΔΙΑΤΑΓΜΑ υπ’ αριθ. 680 της 27 Οκτ./12 Νοεμ. 1941 Περί επεκτάσεως διατάξεων τινων του υπ’ αριθ. 379 Ν.Δ/τος εις τα έργα του Υπουργείου Συγκοινωνίας. Εκυρώθη εξ υπαρχής και διετηρήθη εν ισχύϊ δια της υπ’ αριθ. 306/1946 πράξεως του Υπουργ. Συμβουλίου. Άρθρον μόνον.-1.Μετ’ έγκρισιν του επί της Συγκοινωνίας Υπουργού δύνανται να εφαρμόζωνται και αι διατάξεις της παρ. 2 του άρθρ. 4 του Ν.Δ. 379 ως προς τας αγορανομικάς διατάξεις δια τα έργα του Δημοσίου της αρμοδιότητος του Υπουργείου Συγκοινωνίας ως και δια τα έργα Νομικών Προσώπων Δημοσίου Δικαίου της αρμοδιότητος του αυτού Υπουργείου. Η παρ. 2 του άρθρ. 4 του Ν.Δ. 379/1941 επιτρέπει όπως αι προς εκτέλεσιν των εν αυτώ αναφερομένων έργων δαπάναι ενεργούνται άνευ τηρήσεως των εν γένει διατάξεων περί τρόπου ενεργείας προμηθειών του Δημοσίου και των αγορανομικών τοιούτων. 2.Εις τας δαπάνας των δι’ αυτεπιστασίας εκτελουμένων Δημοσίων Έργων περιλαμβάνονται και τα λογιστικά έξοδα δια την υπό των επιβλεπόντων μηχανικών τήρησιν των λογαριασμών και τακτοποίησιν των δικαιολογητικών. 3.Η ισχύς του παρόντος ανατρέχει από της ισχύος του υπ’ αριθ. 42 Ν.Δ/τος. Το άνω Ν.Δ/μα ίσχυσεν από της 29 Απρ. 1941. 4.Αι ανωτέρω διατάξεις δύνανται να εφαρμόζωνται και δι’ έργα της αρμοδιότητος ετέρων Υπουργείων κατόπιν αποφάσεως του αρμοδίου Υπουργού. 5.Το παρόν Ν.Δ/μα ισχύει άμα τη δημοσιεύσει του. 